ราคาน้ำมันดิบในตลาดล่วงหน้า NYMEX ดิ่งลง 3.3% ขณะตลาดลดความวิตกเรื่องอิหร่าน - FINNOMENA
รอยเตอร์รายงานว่า ราคาน้ำมันดิบในตลาดล่วงหน้า NYMEX ดิ่งลงกว่า 3% ในวันอังคา หลังจาก โดนัลด์ ทรัมป์ กล่าวว่า มีความก้าวหน้าเป็นอย่างมากในเรื่องอิหร่าน และเขาไม่ได้ต้องการให้มีการเปลี่ยนแปลงรัฐบาลอิหร่าน โดยถ้อยแถลงของทรัมป์บ่งชี้ว่าความตึงเครียดในภูมิภาคตะวันออกกลางอาจจะปรับลดลง
18 ก.ค. 2562

รอยเตอร์รายงานว่า ราคาน้ำมันดิบในตลาดล่วงหน้า NYMEX ดิ่งลงกว่า 3% ในวันอังคาร หลังจาก โดนัลด์ ทรัมป์ กล่าวว่า มีความก้าวหน้าเป็นอย่างมากในเรื่องอิหร่าน และเขาไม่ได้ต้องการให้มีการเปลี่ยนแปลงรัฐบาลอิหร่าน โดยถ้อยแถลงของทรัมป์บ่งชี้ว่าความตึงเครียดในภูมิภาคตะวันออกกลางอาจจะปรับลดลง
ราคาน้ำมันดิบสหรัฐส่งมอบเดือนส.ค.ดิ่งลง 1.96 ดอลลาร์ หรือ 3.3% มาปิดตลาดที่ 57.62 ดอลลาร์ต่อบาร์เรล ส่วนราคาน้ำมันดิบเบรนท์ส่งมอบเดือนก.ย.ที่ตลาดกรุงลอนดอนรูดลง 2.13 ดอลลาร์ หรือ 3.2% สู่ 64.35 ดอลลาร์ต่อบาร์เรล
อย่างไรก็ตาม ทรัมป์ไม่ได้เปิดเผยรายละเอียดเรื่องความก้าวหน้าในการเจรจากับอิหร่าน แต่นายไมค์ ปอมเปโอ รมว.ต่างประเทศของสหรัฐกล่าวว่า อิหร่านระบุว่าอิหร่านพร้อมที่จะเจรจาต่อรองเรื่องโครงการขีปนาวุธ
ทั้งนี้ API เผยตัวเลขสต๊อกน้ำมันสหรัฐประจำสัปดาห์สิ้นสุดวันที่ 12 ก.ค. ว่า สต๊อกน้ำมันดิบลดลง 1.4 ล้านบาร์เรล สู่ 460 ล้านบาร์เรล ในขณะที่โพลรอยเตอร์คาดว่า สต๊อกน้ำมันดิบอาจดิ่งลง 2.7 ล้านบาร์เรล
ที่มา : https://www.prachachat.net/world-news/news-350391
แท็ก:
แชร์บทความ: